ตะลึง ไต้ฝุ่นเอตาวถล่มญี่ปุ่น บ้านทั้งหลังโดนกระแสน้ำแรงจัด พัดลอยละลิ่ว (ชมคลิป)
ระทึกมาก บ้านชาวญี่ปุ่นโดนกระแสน้ำไหลเชี่ยวพัดลอยไปทั้งหลัง ขณะเกิดน้ำไหลหลาก หลังฝนตกหนักจากอิทธิพลพายุไต้ฝุ่นเอตาว ตายแล้ว 2 สูญหายอย่างน้อย 25 ขณะที่ทางการแดนอาทิตย์อุทัยระดมเฮลิคอปเตอร์กว่าครึ่งร้อย เจ้าหน้าที่กู้ภัยเกือบ 6 พันคน เร่งช่วยผู้ประสบภัยตลอดทั้งคืน ,เมื่อ 11 ก.ย. 58 สำนักข่าวต่างประเทศรายงานเผยแพร่คลิปวิดีโอสุดระทึก กระแสน้ำไหลเชี่ยวกราก เนื่องจากฝนตกหนักจากอิทธิพลของพายุไต้ฝุ่น เอตาว ที่ถล่มประเทศญี่ปุ่น ตั้งแต่วันที่ 9 ก.ย. พัดบ้านหลังหนึ่งจนลอยไปกับน้ำทั้งหลังอย่างน่ากลัว ขณะที่มีประชาชนหลายคนยังคงติดอยู่ในบ้านที่ถูกน้ำท่วมสูง บ้างอยู่บนระเบียงชั้นบน บ้างอยู่บนหลังคา ด้วยความคาดไม่ถึงจะเกิดอุทกภัยรุนแรงขนาดนี้ เป็นเหตุให้ทางการต้องส่งเฮลิคอปเตอร์บินไปช่วยผู้ประสบภัยในจังหวัดอิบารากิ และโตชิกิ ทางภาคกลางของประเทศ โดยได้หย่อนเชือกให้ทหารโรยตัวลงไปรับประชาชน ที่ติดอยู่ท่ามกลางกระแสน้ำเชี่ยวกราก ,บีบีซี แจ้งว่า หายนะภัยจากพายุไต้ฝุ่นเอตาว ที่ก่อให้เกิดฝนตกหนัก จนเกิดน้ำท่วมฉับพลันและดินโคลนถล่มในหลายพื้นที่ของญี่ปุ่น ส่งผลให้มีผู้เสียชีวิตแล้ว 2 คน และยังมีสูญหายอย่างน้อย 25 คน โดยเจ้าหน้าที่ทางการยังเตือนประชาชนให้ระมัดระวังจะเกิดฝนตกหนักและดินโคลนถล่มอีก ขณะเดียวกัน ทางการแดนอาทิตย์อุทัยยังออกคำเตือน เมื่อเช้าวันศุกร์ที่ 11 ก.ย. ให้ประชาชนในเมืองเซนได จังหวัดมิยากิ ราว 410,000 คน ระวังภัยจากน้ำท่วม หลังกระแสน้ำในแม่น้ำนากิตะกะวา เอ่อล้นตลิ่งไหลท่วมพื้นที่สองฝั่งแม่น้ำ,โดยสำนักข่าวบีบีซี ยังรายงานด้วยว่า ทางการได้ส่งเฮลิคอปเตอร์ถึงประมาณ 51 ลำ และระดมเจ้าหน้าที่กู้ภัยเกือบ 6,000 คน เร่งไปช่วยเหลือผู้ประสบภัยตลอดทั้งคืนวันพฤหัสฯ ที่ 10 ก.ย. ที่ผ่านมา,ชมคลิป ,ที่นี่ 
ระทึกมาก บ้านชาวญี่ปุ่นโดนกระแสน้ำไหลเชี่ยวพัดลอยไปทั้งหลัง ขณะเกิดน้ำไหลหลาก หลังฝนตกหนักจากอิทธิพลพายุไต้ฝุ่นเอตาว ตายแล้ว 2 สูญหายอย่างน้อย 25 ขณะที่ทางการแดนอาทิตย์อุทัย ระดมเฮลิคอปเตอร์กว่าครึ่งร้อยช่วยผู้ประสบภัย
ไต้ฝุ่นเอตาวถล่มญี่ปุ่น,ไต้ฝุ่นเอตาว,น้ำท่วม,อุทกภัย,ฝนตกหนัก,กู้ภัย,เตือนดินโคลนถล่ม,น้ำท่วมฉับพลัน,ญี่ปุ่น,ข่าว,ไทยรัฐออนไลน์,ข่าวต่างประเทศ